29.6.2023.
LV
Eiropas Savienības Oficiālais Vēstnesis
C 228/105
3.
Priekšlikuma saturs Galvenās regulā ierosinātās izmaiņas: — stingrākas emisiju robežvērtības attieksies uz vieglajiem automobiļiem un kravas automobiļiem gan ar dīzeļmotoru, gan ar benzīna motoru (lai gan NOx robežvērtības vieglajiem automobiļiem saglabājas tādā pašā līmenī), — testa nosacījumi emisijām, kas radītas reālos braukšanas apstākļos, tiks paplašināti, savukārt atbilstības koeficienti tiks atcelti, — lielāks uzsvars tiks likts uz īsākiem braucieniem: attālums, pamatojoties uz kuru tiek aprēķināts aukstās darbināšanas emisiju budžets, tiks samazināts no 16 km līdz 10 km, — tiks mērītas un regulētas bremžu daļiņu un mikroplastmasas no riepām neizplūdes emisijas, — ilgizturības prasības tiks paaugstinātas: 200 000 km vai 10 gadi vieglajiem automobiļiem/komerciālajiem trans­ portlīdzekļiem un 875 000 km bez laika ierobežojuma kravas automobiļiem/autobusiem, — tiks ieviesta pastāvīga emisiju kontrole, izmantojot iebūvētu monitoringa sistēmu: sensori mērīs reālās emisijas visā transportlīdzekļa ekspluatācijas laikā, — akumulatoru bateriju ilgizturību novērtēs, pārbaudot to kapacitātes izmaiņas līdz ar nobraukuma palielināšanos, — stingrāki noteikumi nodrošinās, ka transportlīdzekļi netiek manipulēti, — tiks noteiktas emisiju robežvērtības iepriekš nereglamentētiem piesārņotājiem (amonjaks automobiļiem, formaldehīds kravas automašīnām).
Pirmo reizi robežvērtības regulēs iztvaikošanas emisijas, kas rodas, uzpildot degvielu. 4.
Vispārīgas piezīmes 4.1.
Lai gan 2019. gadā priekšlaicīgas nāves gadījumi, kas saistīti ar gaisa piesārņotāju iedarbību, ES 27 dalībvalstīs samazinājās par 33 % salīdzinājumā ar 2005. gadu, joprojām ir vajadzīgas vērienīgākas robežvērtības.
Šajā ziņā autotransports rada 37 % no kopējām NOx emisijām, un tiek lēsts, ka katru gadu ES 27 dalībvalstīs ceļu satiksmes radītās smalkās daļiņas un slāpekļa oksīdi ir cēlonis vairāk nekā 70 000 priekšlaicīgas nāves gadījumiem. 4.2.
Komisija jauno noteikumu izstrādē ir izvēlējusies “reālistisku” pieeju.
Vieglie automobiļi ar iekšdedzes motoru arī turpmāk būs pieejami, lai gan stingrāki standarti automobiļiem ar dīzeļmotoru, visticamāk, paātrinās automobiļu ar iekšdedzes motoru piedāvājuma samazināšanos.
Turklāt jāņem vērā tas, ka jaunie CO2 standarti ietekmēs arī transportlīdzekļu iegādes cenu. 4.3.
Lai gan attiecībā uz emisiju robežvērtību noteikšanu Euro 7 standarts ir mazāk vērienīgs, nekā tika gaidīts, tā ir būtiska pārskatīšana, kas novērš vairākas Euro 6 standarta nepilnības, piemēram, iejaukšanās risku, noteikumu sarežģītību, transportlīdzekļu novecošanu un reālos braukšanas apstākļos radītas emisijas.
Tajā izmantota arī daudz plašāka pieeja, integrējot elektrotransportlīdzekļus un neizplūdes emisijas. 4.4.
Regulatīvais spiediens, ko rada secīgi Euro emisiju standarti, ir sekmējis inovāciju emisiju kontroles sistēmu un spēka pārvadu projektēšanā un veicinājis ES vadošo lomu rūpniecībā.
Šā iemesla dēļ ir svarīgi, ka ES standarti ir soli priekšā standartiem, kas tiek izstrādāti galvenajos tirgos.
Būt digitālo un tīro tehnoloģiju integrācijas priekšgalā ir svarīga priekšrocība, kas ļauj piekļūt starptautiskajiem tirgiem.
Šajā sakarā būtu jāapsver arī vērienīgāki standarti, piemēram, kā ASV prasības ilgizturības jomā (240 000 km jeb 15 gadi). 4.5.
EESK uzskata, ka stimulu piedāvāšana patērētājiem paātrinātu autoparka atjaunošanu, kas nepārprotami ietekmētu gaisa kvalitāti un emisiju samazināšanu.
Vecā autoparka aizstāšana ar jaunākajiem, Euro 6 prasībām atbilstošiem transportlīdzekļiem apvienojumā ar notiekošo elektrifikāciju līdz 2035. gadam ievērojami samazinātu (par 80 %) autotransporta radītās NOx emisijas. 4.6.
EESK aicina veikt pamatotu un zinātnisku izmaksu un ieguvumu analīzi par katru jauno regulējamo elementu, lai precizētu, cik lielā mērā šīs prasības katra atsevišķi varētu veicināt emisiju rentablu samazināšanu.
Šajā sakarā ir svarīgi, lai visām ieinteresētajām personām būtu vienāda izpratne par to papildu izmaksu analīzi, kas saistītas ar Euro 7 standarta ieviešanu.